**Príloha č. 1 Výzvy: Návrh na plnenie kritérií hodnotenia**

**Návrh na plnenie kritérií na hodnotenie ponúk**

**Predmet zákazky:** Zabezpečenie servisu zariadení Fire Watch - ASDS na telekomunikačných stožiaroch - výzva č.02

**Údaje o uchádzačovi:**

|  |  |
| --- | --- |
| Obchodné meno/názov: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontaktná osoba: |  |
| Telefón: |  |
| E-mail: |  |

1. Kritérium 1: Cena za realizáciu predmetu zákazky

|  |  |  |  |
| --- | --- | --- | --- |
| **Popis** | **Suma v EUR****bez DPH** | **Suma DPH****v EUR** | **Suma SPOLU****v EUR s DPH** |
| Cena za realizáciu predmetu zákazky |  |  |  |

(pozn.: Ak uchádzač nie je platcom DPH, upozorní - "Nie som platca DPH").

V .................................... dňa .................

|  |  |
| --- | --- |
|  | štatutárny zástupca uchádzačaosoba splnomocnená štatutárnym zástupcom |

**Príloha č. 2 Výzvy: Podrobný rozpočet položiek**

Tvorí samostatnú prílohu vo formáte \*.xlsx.

**Príloha č. 3 Výzvy: Zmluvný vzťah**

**RÁMCOVÁ DOHODA O POSKYTOVANÍ SERVISNÝCH SLUŽIEB**

uzatvorená v zmysle zákona č. 513/1991 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“) medzi:

**Článok 1**

**Zmluvné strany**

Objednávateľ:

|  |  |
| --- | --- |
| Obchodné meno: | Lesy Slovenskej republiky, štátny podnik |
| Sídlo: | Námestie SNP 8, 975 66 Banská Bystrica |
| Právne zastúpený: | Ing. Ján Marhefka - generálny riaditeľ |
| IČO: | 36 038 351 |
| DIČ: | 2020087982 |
| IČ DPH | SK2020087982 |
| Kontakt: | vo veciach zmluvných: |
| vo veciach technických: |
| Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155S |

(ďalej len „objednávateľ“)

a

Zhotoviteľ:

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontakt: | vo veciach zmluvných: |
| vo veciach technických: |
| obchodná spoločnosť zapísaná v obchodnom registri SR, vedenom Okresným súdom .........., oddiel: ........., vložka č.: ............. |

(ďalej len „zhotoviteľ“)

(objednávateľ a zhotoviteľ ďalej spolu ako „zmluvné strany" a jednotlivo ako „zmluvná strana")

(ďalej len “objednávateľ“ alebo „verejný obstarávateľ“)

(ďalej spolu aj “zmluvné strany“)

**Preambula**

1. Objednávateľ a zhotoviteľ uzatvárajú túto rámcovú dohodu na základe dynamického nákupného systému (ďalej len „DNS“) na predmet zákazky s názvom: „Zabezpečenie servisu zariadení Fire Watch - ASDS na telekomunikačných stožiaroch na obdobie 48 mesiacov“, vyhláseného v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), a ktorá bola vyhlásená vo Vestníku verejného obstarávania č. 130/2022 zo dňa 06.06.2022 pod číslom 28604-MUS a v Úradnom vestníku EÚ č. S 107 zo dňa 03.06.2022 pod číslom 2022/S 107-300117a úspešnej (víťaznej) ponuky zhotoviteľa ako uchádzača na konkrétnu zákazku v rámci DNS s názvom: Zabezpečenie servisu zariadení Fire Watch - ASDS na telekomunikačných stožiaroch - výzva č.02.

**Článok 2**

**Predmet rámcovej dohody**

1. Zhotoviteľ sa touto rámcovou dohodou zaväzuje za podmienok v nej uvedených poskytovať na základe samostatných objednávok údržbu a opravy automatizovaného stacionárneho detekčného systému pre včasnú detekciu lesných požiarov (ďalej aj „ASDS“ alebo „systém ASDS“) pre zariadenie "Fire Watch“ pričom rozsah z hľadiska druhu opráv a údržby je uvedený v Prílohe č. 1 - Položky a ceny.
2. Údržba a oprava ASDS sa týka hlavne vzdialeného monitoringu riadiacich centier ASDS 24 hodín/7 dní v týždni, kontroly a výmeny súčiastok predpísaných (odporúčaných ) výrobcom zariadenia Fire Watch, spravidla výmeny odvlhčovacej patróny, senzorov respektíve iných opotrebovaných alebo poškodených dielov, kontroly stavu uzemňovacieho kábla, revízie elektroinštalácie a ostatných úkonov vyplývajúcich z Prílohy č.1 tejto rámcovej dohody, (ďalej tiež označené aj ako "servisné služby“).

**Článok 3**

**Podmienky vykonania servisných služieb**

1. Zhotoviteľ sa zaväzuje vykonávať servisné služby v súlade s technologickými postupmi výrobcu pri dodržiavaní najvyšších kvalitatívnych štandardov, vynaložení potrebnej odbornej starostlivosti a výhradne s využitím náhradných dielov zodpovedajúcich kvalitatívnym požiadavkám výrobcu systému ASDS a zariadenia Fire Watch.
2. Zhotoviteľ bude vykonávať servisné služby na základe samostatných objednávok objednávateľa v požadovanom rozsahu a za dohodnutú cenu a podmienok vyplývajúcich z tejto rámcovej dohody a uskutočneného verejného obstarávania.
3. Zhotoviteľ vykoná servisné služby s maximálne možnou efektívnosťou a hospodárnosťou pri dodržaní nevyhnutných potrieb pre dosiahnutie maximálnej bezpečnosti a udržanie čo najlepšieho technického stavu systému ASDS.
4. Zhotoviteľ zodpovedá za riadne vykonávanie servisných služieb - úkonov a tieto je povinný vykonávať s odbornou starostlivosťou prostredníctvom odborne kvalifikovaných zamestnancov, prípadne prostredníctvom odborne kvalifikovaných subdodávateľov zhotoviteľa. Zhotoviteľ preto zodpovedá objednávateľovi za vadne vykonaný servisný úkon. Na Senzor FireWatch (výrobca IQ wireless GmbH, Berlín) poskytuje zhotoviteľ záruku za akosť v dĺžke 3 rokov od jeho vymenenia.

**Článok 4**

**Lehoty**

1. Zhotoviteľ sa zaväzuje:
2. pri objednávke na vzdialený monitoring systému tento začať vykonávať odo dňa nasledujúceho po doručení objednávky a to po dobu stanovenú v objednávke,
3. pri chybe systému ASDS vykonať reštart systému do 24 hodín od zaslania notifikácie (hlásenia chyby),
4. pri ostatných servisných službách vykonať plnenie do 30 dní od doručenia objednávky, pričom skorší termín vykonania servisnej služby môže objednávateľ uviesť v objednávke len na základe predchádzajúcej dohody so zhotoviteľom o skoršom vykonaní servisnej služby.

**Článok 5**

**Miesto poskytnutia a objednávanie servisných služieb**

1. Miestami poskytnutia servisných služieb sú miesta špecifikované v tej ktorej objednávke v rámci územia SR a to najmä: predmetom tejto rámcovej dohody sú:
2. riadiace strediská:
* Šaštín, Pri rybníku 1301, 908 41 Šaštín
* Liptovský Hrádok, Juraja Martinku 110/6, 033 11 Liptovský Hrádok,
* Poprad, Levočská 29, 058 01 Poprad,
1. Stožiare a iné budovy
* Važec, Štrba, Zámčisko, Veľká Lomnica, Spišská Belá, Štrbské Pleso, Červený Kút, Jamník, Liptovský Mikuláš, Svätý Kríž, Nižné Malatiny, Ludrová, Ružomberok, Šaštín, Studienka, Pezinsklá Baba, Košarisko, Lozorno, Jakubov, Závod,
1. Objednávateľ bude na základe tejto rámcovej dohody servisné služby objednávať na základe svojich ekonomických možností a potrieb a to vystavovaním samostatných objednávok v ktorých uvedie požadovanú službu a miesto jej poskytnutia.
2. Objednávkou je zhotoviteľ viazaný a musí za podmienok stanovených touto rámcovou dohodou ju vykonať s výnimkou prípadu, ak predmetom objednávky je požiadavka na poskytnutie služby, ktorá nespadá pod predmet tejto rámcovej dohody.
3. V prípade odmietnutia objednávky je zhotoviteľ povinný v oznámení o odmietnutí uviesť konkrétny dôvod prečo požadovaná služba nespadá pod režim tejto rámcovej dohody.
4. Objednávky bude objednávateľ zadávať elektronicky, a to zaslaním do elektronickej správy zhotoviteľa na:

|  |  |
| --- | --- |
| emailovú adresu : |  |

Zhotoviteľ je povinný elektronicky potvrdiť doručenie objednávky bez zbytočného odkladu.

**Čl. 6**

**Doba platnosti rámcovej dohody a ceny za poskytované služby**

1. Táto rámcová dohoda sa uzatvára na dobu určitú, a to na obdobie do 31.12.2023 počítaných odo dňa jej účinnosti.
2. Objednávateľ sa zaväzuje platiť za poskytované servisné služby zhotoviteľovi cenu vo výške určenej podľa jednotkových cien uvedených v Prílohe č. 1 tejto rámcovej dohody. Ceny sú uvedené bez DPH a sú záväzné počas celej doby platnosti a účinnosti tejto rámcovej dohody. V takto určenej cene sú zahrnuté všetky náklady zhotoviteľa súvisiace s riadnym poskytnutím tej ktorej servisnej služby.
3. Daň z pridanej hodnoty sa bude fakturovať v zmysle zákona č.222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom.
4. Cenu za poskytnuté servisné služby bude objednávateľ uhrádzať bankovým prevodom na základe riadne vystaveného daňového dokladu – faktúry.
5. K faktúre zhotoviteľ priloží obidvoma zmluvnými stranami podpísaný preberací protokol, v ktorom strany uvedú rozsah poskytovanej servisnej služby, konečnú cenu a podpisom potvrdia jej vykonanie. Uvedené neplatí pre vzdialený monitoring.
6. Zmluvné strany sa dohodli, že vystavené faktúry sú splatné do 30 dní od dátumu ich doručenia objednávateľovi. Faktúra sa považuje za uhradenú dňom pripísania sumy na účet zhotoviteľa.

Zhotoviteľ je oprávnený vystaviť faktúru po podpísaní preberacieho protokolu. Vzdialený monitoring bude fakturovaný mesačne.

1. Zhotoviteľ sa zaväzuje informovať objednávateľa o všetkých podstatných skutočnostiach, ktoré majú vplyv na cenu alebo rozsah poskytovaných servisných služieb bezodkladne po zistení týchto skutočností zhotoviteľom.
2. Zhotoviteľ je oprávnený písomne požiadať o vykonanie úhrady faktúr pred uplynutím lehoty splatnosti. V prípade, že je žiadosť schválená, vykoná objednávateľ úhradu pred lehotou splatnosti, pričom zhotoviteľ zároveň súhlasí s poskytnutím skonta vo výške: 1 % z fakturovanej ceny bez DPH, pričom zhotoviteľ zároveň súhlasí, že zo strany objednávateľa bude už úhrada ponížená o alikvotnú výšku skonta, t.j. bude vykonaný zápočet. Zhotoviteľ sa zároveň zaväzuje bezodkladne vystaviť a poslať objednávateľovi doklad o vyčíslení skonta - finančného bonusu. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle § 25 ods. 6 zákona č. 222/2004 Z.z. o dani z pridanej hodnoty, t.j. objednávateľ vyhotoví v súvislosti s DPH len nedaňový doklad – tzv. finančný dobropis, za účelom finančného vyrovnania uplatnenej zľavy.

**Čl. 7**

**Kontaktné osoby**

1. Zhotoviteľ a objednávateľ do 3 dní od podpisu tejto rámcovej dohody si písomne oznámia a určenia kontaktných osoby spolu s údajmi nevyhnutnými na realizácie elektronickej komunikácie medzi sebou vrátane právomoci tej ktorej osoby. Akékoľvek zmeny v určení údajov týkajúcich sa kontaktnej osoby nadobúdajú účinky voči druhej strane až po písomnom oznámení o vykonaní zmeny týkajúcej sa kontaktnej osoby druhej zmluvnej strane.

**Čl. 8**

**Doručovanie**

1. Zmluvné strany sa dohodli, že akákoľvek zmluvná alebo obchodná korešpondencia bude prebiehať elektronickou poštou, listovými alebo doporučenými listovými zásielkami, pokiaľ nebolo dohodnuté inak. V prípade listových a doporučených listových zásielok je korešpondenčnou adresou adresa uvedená v záhlaví tejto rámcovej dohody. Všetky spôsoby doručovania sú rovnocenné a majú rovnakú platnosť a záväznosť. Zmluvné strany sa dohodli, že akékoľvek písomnosti alebo oznámenia zasielané doporučenou poštou sa považujú za doručené:
2. dňom prevzatia písomnosti;
3. v prípade odopretia prijatia písomnosti, dňom, keď jej prijatie bolo odopreté;
4. v prípade, ak adresát písomnosti nebol zastihnutý a písomnosť sa uloží na pošte, považuje sa za doručenú uplynutím tretieho dňa odo dňa jej uloženia, i keď sa adresát o jej uložení nedozvedel;
5. v prípade, ak nie je možné doručiť písomnosť na adresu uvedenú v rámcovej dohode z dôvodu, že adresát nie je známy a iná adresa nie je druhej Zmluvnej strane známa, písomnosť sa považuje za doručenú dňom vrátenia nedoručenej zásielky odosielateľovi, i keď sa adresát o doručení nedozvedel.

**Čl. 9**

**Zmluvné sankcie**

1. V prípade, ak zhotoviteľ neposkytne službu na základe objednávky riadne a včas, tak je povinný zaplatiť objednávateľovi zmluvnú pokutu vo výške 0,05 % z celkovej ceny v objednávke požadovanej servisnej služby bez DPH za každý deň omeškania, pričom ak cena sa nedá jednoznačne určiť tak vo výške 50 Eur za každý deň omeškania.
2. V prípade ak zhotoviteľ bude v omeškaní viac ako 30 dní s poskytnutím služby tak je povinný zaplatiť objednávateľovi zmluvnú pokutu vo výške 0,10 % z celkovej ceny v objednávke požadovanej servisnej služby bez DPH za každý deň omeškania, pričom ak cena sa nedá jednoznačne na určiť tak vo výške 100 Eur za každý deň omeškania, pričom zmluvná pokuta vo výške uvedenej v odseku 1. patrí len za obdobie prvých 30 dní omeškania a po uplynutí 30 dní bude účtovaná v zmysle tohto odseku.
3. V prípade, že objednávateľ nesplní svoj finančný záväzok v lehote splatnosti zhotoviteľ má nárok na úhradu úroku z omeškania vo výške 0,05 % z nezaplatenej sumy za každý deň omeškania úhrady.
4. Popri zmluvnej pokute má objednávateľ aj nárok na náhradu škody v časti prevyšujúcej zmluvnú pokutu.

**Čl. 10**

**Riešenie sporov**

1. Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou, pričom ako rozhodné právo určujú zmluvné strany právo SR. V prípade, že k dohode nedôjde bude spor riešený pred príslušným súdom SR.

**Čl. 11**

**Ukončenie zmluvy**

1. Od tejto rámcovej dohody môže písomne odstúpiť ktorákoľvek zo zmluvná strany v prípadoch uvedených v tejto rámcovej dohode alebo v súlade s ustanoveniami Obchodného zákonníka resp. iného osobitného zákona. Ak objednávateľovi vzniklo právo odstúpiť od rámcovej dohody môže v tomto prípade odstúpiť aj od objednávok, ktoré neboli ku dňu vzniku práva na odstúpenie riadne a/alebo včas splnené a/alebo plnenie ktorých má ešte len nastať a/alebo ktoré boli splnené len čiastočne.
2. Za podstatné porušenie tejto rámcovej dohody na základe ktorého môže objednávateľ okamžite odstúpiť od tejto rámcovej dohody a/alebo objednávok sa považuje najmä ak:
3. zhotoviteľ bude v omeškaní s plnením predmetu rámcovej dohody na základe jednotlivej objednávky o viac ako 14 pracovných dní
4. zhotoviteľ pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
5. zhotoviteľ stratil podnikateľské alebo iné oprávnenie vzťahujúce sa k predmetu tejto rámcovej dohody,
6. Objednávateľ je oprávnený od tejto zmluvy odstúpiť aj v prípade, ak zhotoviteľ porušil povinnosť z iného záväzkového vzťahu, ktorý má uzatvorený s objednávateľom a ani na základe (dodatočnej) výzvy si túto povinnosť nesplnil alebo ak zhotoviteľ od tohto iného záväzkového vzťahu odstúpil.
7. Objednávateľ je oprávnený odstúpiť od tejto rámcovej dohody aj v prípadoch ustanovených zákonom č. 343/2015 Z. z. o verejnom obstarávaní v znení neskorších predpisov.
8. Zhotoviteľ je oprávnený od tejto rámcovej dohody odstúpiť v prípade ak objednávateľ je v omeškaní so zaplatením ceny servisných služieb na základe jednotlivej faktúry o viac ako 14 pracovných po doručení listu, ktorým zhotoviteľ upozornil objednávateľa na omeškanie so zaplatením ceny.
9. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
10. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
11. Pred uplynutím dohodnutej doby platnosti tejto rámcovej dohody možno túto rámcovú dohodu ukončiť aj:
12. kedykoľvek písomnou dohodou zmluvných strán,
13. výpoveďou objednávateľa aj bez uvedenia dôvodu, pričom výpovedná lehota sa stanovuje na 1 mesiac, počítajúc od prvého dňa mesiaca nasledujúceho po doručení výpovede druhej strane,
14. Výpoveď tejto rámcovej dohody musí mať písomnú formu a musí byť doručená zhotoviteľovi, inak je neplatná.
15. Pri odstúpení od tejto rámcovej dohody, resp. pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane s výnimkou tých prípadov, keď takéto právo objednávateľovi vzniklo pred odstúpením, napríklad z dôvodu nároku na výmenu - opravu vadného plnenia. Obdobne sa bude postupovať pri odstúpení od objednávky.
16. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád. Ukončenie ďalej nemá vplyv na práva a povinnosti ktoré zmluvným stranám vznikli alebo vzniknú v súvislosti s objednávkami doručenými zhotoviteľovi pred dňom ukončenia platnosti rámcovej dohody, pričom uvedené neplatí, ak pri ukončení nebolo dohodnuté niečo iné.

**Čl. 12**

**Osobitné ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu rámcovej dohody podpisujú.
2. Práva z tejto rámcovej dohody môže zhotoviteľ postúpiť len s predchádzajúcim písomným súhlasom objednávateľa.
3. Rámcová dohoda je vyhotovená v jazyku slovenskom.
4. Neoddeliteľnou súčasťou tejto rámcovej dohody je Príloha č. 1.
5. Rámcová dohoda bola vyhotovená v 4 exemplároch, pričom 2 exempláre obdrží objednávateľ a 2 exempláre zhotoviteľ.
6. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení. Na záväzkový vzťah založený objednávkou sa použijú ustanovenia zmluvy o dielo upravenej v § 536 a nasledovných Obchodného zákonníka.
7. Nič v tejto rámcovej dohode sa nebude vykladať tak, že objednávateľ musí odobrať na základe tejto rámcovej dohody od zhotoviteľa nejaké konkrétne určené servisné služby uvedené v predmete rámcovej dohody. Konkrétne množstvo zadaných servisných služieb za obdobie platnosti tejto rámcovej dohody bude určené výhradne objednávateľom na základe zadávania jednotlivých objednávok podľa jeho potrieb a finančných možností.
8. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
9. Zhotoviteľ pre účely tejto rámcovej dohody zodpovedá za plnenia vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona č. 343/2015 Z. z. osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody.
10. Zhotoviteľ určuje nasledovných subdodávateľov, ktorých bude využívať pri plnení tejto rámcovej dohody (údaj v čase uzatvorenia tejto rámcovej dohody):
11. Obchodné meno: ................
12. Sídlo/ miesto podnikania: ................
13. IČO: ................
14. Osoba oprávnená konať za subdodávateľa v rozsahu „meno, priezvisko, adresa pobytu a kontaktné údaje“: ................
15. Objem plnenia subdodávky: ................EUR bez DPH
16. Objednávateľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:
17. ruským občanom, spoločnostiam, subjektom alebo orgánom sídliacim v Rusku,
18. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
19. osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Zhotoviteľ k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

1. Zhotoviteľ zaviazaný z tejto rámcovej dohody je povinný počas platnosti oznamovať objednávateľovi akúkoľvek zmenu údajov o ktoromkoľvek subdodávateľovi uvedenom v ods. 10 tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.
2. Doplnenie subdodávateľa alebo zmena subdodávateľa uvedeného v ods. 10 tohto článku rámcovej dohody za iného subdodávateľa je možná len na základe uzatvoreného dodatku k rámcovej dohode. Zhotoviteľ je povinný uviesť vo svojom návrhu na zmenu subdodávateľa všetky údaje v zmysle ods. 10 tohto článku rámcovej dohody. V takomto prípade musí byť subdodávateľ v čase podpisu dodatku zapísaný v registri partnerov verejného sektora, ak má povinnosť sa zapisovať v registri partnerov verejného sektora.
3. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami.
4. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
5. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

|  |  |  |
| --- | --- | --- |
| V Banskej Bystrici, dňa ..................... |  | V ........................., dňa ..................... |

|  |  |  |
| --- | --- | --- |
| Objednávateľ: |  | Zhotoviteľ: |
| **Ing. Ján Marhefka**generálny riaditeľ |  | obchodné menozastúpená titul, meno a priezviskofunkcia |